cyanic-selkie/wikianc huggingface dataset:
Pengajaran dan Pembelajaran Sains dan Matematik dalam Bahasa Inggeris
Kajian Trends in International Mathematics and Science Study (TIMSS 2007)
Kajian antarabangsa yang dinamakan Trends in International Mathematics and Science Study (TIMSS 2007) dibuat oleh Sekolah Pendidikan Lynch, Boston College, Chestnut Hill, Massachusetts, Amerika Syarikat. Kajian penting ini walaupun tidak merujuk secara khusus kepada dasar PPSMI tetapi ia mengenai pencapaian matematik dan sains (pelajar Gred 8 atau Tingkatan 2) yang membabitkan 59 negara termasuk Malaysia pada tahun 2007.
Hasil kajian menunjukkan skor purata pencapaian pelajar Malaysia dalam matematik dan sains merosot dengan ketara. Skor matematik 2007 merosot kepada 474 mata berbanding 508 mata pada 2003 dan 519 bagi 1999, iaitu penurunan sebanyak 34 mata. Skor sains pula merosot kepada 471 mata pada 2007 daripada 510 pada 2003 dan 492 bagi kohort 1999. Ini mencatatkan penurunan 40 mata antara 2007 dan 2003.
Kemerosotan skor purata pencapaian pelajar Malaysia sebanyak 34 mata bagi matematik dan 40 mata bagi sains adalah besar, mengikut laporan itu dan terbesar sekali di kalangan 59 negara itu. Antara hasil kajian, didapati hanya dua peratus pelajar Malaysia tergolong dalam kategori Advanced Benchmark Matematik dalam TIMSS 2007 berbanding enam peratus pada 2003.
Bagi kategori Highbench Mark (skor 550), peratus dalam kategori ini merosot kepada 18 peratus pada 2007 daripada 30 peratus pada 2003. Dalam Intermediate Benchmark (skor 475) pula merosot daripada 71 peratus dalam 2003 kepada 50 peratus bagi 2007. Penurunan Malaysia adalah paling ketara berbanding negara lain.
Berdasarkan perbandingan dengan negara lain, peratus pelajar Malaysia dalam ketiga-tiga kategori matematik juga merosot. Dalam kategori Advanced Benchmark Mathematics TIMSS 2007, hanya dua peratus pelajar Malaysia berada dalam kategori ini berbanding Taiwan (45 peratus), Korea (40 peratus), Singapura (40 peratus), Jepun (26 peratus), Hungary (10 peratus), England dan Russia (lapan peratus), Amerika Syarikat (enam peratus) dan Serbia (lima peratus).
Dalam kategori 'High Benchmark 550' Matematik, hanya 18 peratus pelajar Malaysia tergolong kategori ini, berbanding Taiwan dan Korea (71 peratus), Singapura (70 peratus), Jepun (61 peratus) England (35 peratus), Hungary 36 (peratus), Russia (33 peratus), Amerika Syarikat (31 peratus), Australia dan Serbia (24 peratus) dan Romania (20 peratus). Secara bandingan dengan negara lain, peratus pelajar Malaysia yang tergolong dalam ketiga-tiga kategori pencapaian sains juga merosot secara mendadak.
Laporan TIMSS mengenai faktor yang dikaitkan dengan pencapaian matematik dan sains ialah di kebanyakan negara mendapati pelajar belajar matematik dan sains dalam bahasa keluarga (home language) puratanya lebih tinggi pencapaian ujian TIMSS berbanding pelajar yang belajar kedua-dua mata pelajaran ini dalam bukan bahasa keluarga atau bahasa kedua/asing.
Hasil kajian TIMSS ini menunjukkan wujud hubungan rapat antara proses pembelajaran matematik dan sains dalam bahasa asing, selain bahasa ibunda dengan kelemahan dalam prestasi subjek berkenaan. Semua negara dalam kajian TIMSS 2007 yang pelajarnya mengguna bahasa keluarga dalam pembelajaran Matematik dan Sains di sekolah seperti Taiwan, Korea, Jepun, Singapura, England dan Romania mencapai skor yang tinggi.
Kajian Prof Dr Nor Hashimah Jalaludin
Satu kajian telah dilakukan oleh Prof Dr Nor Hashimah pada tahun 2004 menunjukkan 75% pelajar setuju belajar Sains dan Matematik dalam bahasa Inggeris mendatangkan masalah pemahaman dan 77% setuju bahawa bahasa Melayu mampu menyampaikan Sains dan Matematik dengan berkesan. Kajian sama yang dibuat ke atas guru pula mendapati 96% guru setuju pelajar semakin kurang minat dalam Sains dan Matematik diajar dalam bahasa Inggeris dan 98% guru setuju pelajar mempunyai masalah memahami Sains dan Matematik dalam bahasa Inggeris. Sampel bagi kajian ini adalah seramai 971 orang pelajar bumiputera dan bukan bumiputera dalam aliran kebangsaan dan jenis kebangsaan di bandar dan luar bandar. Sementara bagi guru ia melibatkan 43 orang guru yang berpengalaman mengajar 1 hingga 20 tahun berumur melebihi 25 tahun pada tahun kajian dibuat.
Kajian UPSI
Pihak Universiti Pendidikan Sultan Idris menerbitkan hasil kajian mengenai kesan dasar PPSMI pada April 2008, berasaskan tiga kali tinjauan soal selidik dan ujian terhadap murid-murid Tahun Lima, iaitu pada bulan-bulan Februari 2007 (sampel bersaiz 1564 orang) dari 27 buah sekolah rendah; Julai 2007 (636 orang) dari 13 buah sekolah; dan Januari 2008 (1703 orang) dari 28 buah sekolah. Menurut abstrak kajian tersebut : Lebih 80% murid menyatakan yang guru Matematik dan Sains mereka mengguna campuran Bahasa Inggeris dan Bahasa Malaysia untuk mengajar kedua-dua mata pelajaran ini. Purata lebih 70% murid menyatakan mereka ‘tidak faham/kurang faham’ pengajaran guru Matematik dan dan 80% Sains dalam Bahasa Inggeris, dan mereka ‘sukar/agak sukar’ mempelajari kedua-dua mata pelajaran ini. Prestasi murid dalam Ujian Matematik dan Sains rendah, terutama item-item yang memerlukan murid membaca arahan dalam Bahasa Inggeris dan ‘menyelesaikan masalah’. Bagi kohort Januari 2008 skor min Matematik 7.89 daripada skor maksimum 20.0; dan skor min Sains hanya 4.08 daripada maksimum 14.00. Skor min Bahasa Inggeris juga rendah iaitu 11.87 daripada skor maksimum 31.0. Kelemahan ini nyata sekali di kalangan murid Melayu dan murid Orang Asli, berbanding murid Cina dan India. … Dapatan dari kajian-kajian ini menunjukkan objektif asal dasar PPSMI tidak tercapai, bahkan negatif: ia menyusah dan melemahkan lagi pembelajaran Matematik dan Sains pelajar, dan terlalu sedikit meningkatkan pembelajaran Bahasa Inggeris pelajar.
Kajian ini turut menerima bidasan oleh sesetengah pihak kerana kajiannya yang tidak kurang kepincangannya. Antara kelemahan utama yang ditekankan adalah: kelemahan guru berbahasa Inggeris dikaitkan dengan kegagalan dasar padahal ini masih boleh dibaiki; kekurangan analisa statistik dalam data yang memerlukan sampel terlibat dibahagi mengikut latar belakang sekolah dan murid; ketiadaan kelompok kawalan sebagai alat perbandingan statistik untuk mengukuhkan hujahnya, memandangkan semua sekolah mengajar dalam bahasa Inggeris ; perbandingan hasil soalan berbahasa Inggeris dan soalan berbahasa Malaysia, yang mana hanya 37.3% menjawab soalan berbahasa Malaysia berkenaan dengan betul berbanding 39.6% yang menepati soalan berbahasa Inggeris itu, menjadikan hasil kajian ini seolah-olah tidak menyokong dengan sebaiknya saranan kajian ini agar memansuhkan dasar ini.
Kesan negatif
Menurut satu memorandum yang dikarang bersama oleh 11 pertubuhan pendidikan sekitar hujung tahun 2007, dinyatakan bahawa kajian-kajian telah dijalankan untuk membuktikan bahawa PPSMI membawa kesan negatif di peringkat sekolah rendah, termasuk amaran dari Kongres Pendidikan Melayu Kedua bahawa 500,000 orang pelajar Melayu akan keciciran dalam mata pelajaran terbabit kerana lemah menguasai bahasa Inggeris; formula-formula "2-4-3" dan "6-2-3-2" bagi SJK(C) bukan sahaja menjejaskan pembelajaran Sains dan Matematik, bahkan juga bahasa Cina di kalangan murid-murid; Persatuan Pendidikan Tamil juga meluahkan kebimbangan murid-murid SJK(T) yang kebanyakannya berasal dari keluarga miskin turut akan menghadapi keciciran kerana ketidakmampuan menguasai bahasa Inggeris, sekaligus memburukkan keadaan sosio-ekonomi masyarakat India kerana anak-anak sukar disalurkan ilmu untuk menaikkan taraf hidup masyarakat mereka.
Bahasa setempat lebih sesuai
Memorandum 11 pertubuhan tersebut turut menyentuh satu laporan kajian UNESCO yang turut menegaskan bahawa pembelajaran mata pelajaran terpenting di peringkat sekolah rendah lebih sesuai diajar dalam bahasa setempat. Ini sejajar dengan resolusi pendidikan yang diluluskan oleh UNESCO (1951:691) yang berbunyi:
Berkenaan kepentingan pendidikan, kami menggesa supaya bahasa ibunda digunakan selama yang boleh dalam semua peringkat pendidikan. Ini lebih-lebih lagi penting supaya kanak-kanak memulakan pendidikan mereka dalam bahasa ibunda sebagai bahasa penghantar, kerana itulah bahasa yang sangat mereka fahami, dan penggunaan bahasa ibunda akan menghapuskan kelainan antara bahasa di rumah dan bahasa di sekolah.
(On educational grounds we recommend that the use of the mother tongue be extended to as late a stage in education as possible. In particular, pupils should begin their schooling through the medium of the mother tongue, because they understand it best and because to begin their school life in the mother tongue will make the break between home and school as small as possible.) ,
Selain itu, memorandum juga merujuk laporan bertajuk Education for All: Policy Lessons From High-Achieving Countries ditulis oleh Santosh Mehrotra pada tahun 1998. Mehrotra menegaskan kepentingan mengutamakan bahasa ibunda sebagai bahasa perantara dalam buku yang dikarangnya bersama Enrique Delamonica bertajuk Eliminating Human Poverty: Macroeconomic & Social Policies for Equitable Growth yang mencatatkan pemerhatian terhadap persada pendidikan di benua Asia Selatan dan Afrika sub-Sahara, di mana adalah didapati bahawa jika bahasa perantara bukan bahasa ibunda, lebih-lebih lagi jika ibu bapa pelajar itu buta huruf, maka bertambah buruklah masalah belajar dalam persekitaran yang dikelilingi kemiskinan, diiringi kemungkinan keciciran bertambah.
Dasar memihak kepada keluarga di bandar
Bill Templer, seorang pensyarah kanan yang melawat di Fakulti Pendidikan Universiti Malaya, berhujah dalam satu surat kepada akhbar, bahawa dasar ini berat sebelah kepada anak-anak keluarga bandar yang berpendapatan tinggi, sambil meluaskan lagi jurang antara yang kaya dan miskin, baik di bandar mahupun di luar bandar, malahan boleh juga menjejaskan pemahaman konsep sains dan matematik kepada murid-murid biasa kerana mereka tidak mempelajarinya dalam bahasa ibunda mereka.
Bantahan golongan sasterawan, budayawan dan cendekiawan
Kebanyakan cendekiawan antaranya Prof Diraja Ungku Aziz termasuk golongan sasterawan dan budayawan menyatakan penentangan kepada dasar PPSMI. Ini termasuk kesemua Sasterawan Negara yang masih hidup di antaranya A. Samad Said, Prof Muhammad Hj Salleh dan Anwar Ridhwan bersatu menyatakan pendirian menentang dasar PPSMI. Mereka menyatakan penentangan mereka dalam satu kenyataan bersama di sidang media pada 5 Mei 2009.
Enam alasan yang diberikan diringkaskan seperti berikut:
Ahli politik yang menyokong
Perbahasan mengenai dasar PPSMI tidak terlepas pandangan ahli politik, baik pihak pembangkang mahupun pemerintah. Antara ahli politik yang mendukung dasar PPSMI ialah Mukhriz Mahathir, anak kepada pencadang dasar itu sendiri. Beliau pernah menyatakan bahawa tujuan mengajar matapelajaran sains dan matematik dalam bahasa Inggeris bukanlah untuk meningkatkan penguasaan bahasa Inggeris, sebaliknya memudahkan rakyat mencapai pengetahuan yang bernilai dalam bidang sains dan matematik melalui pengetahuan bahasa Inggeris.
Aktivis sosial, Tan Sri Lee Lam Thye turut menyokong PPSMI, beliau dilihat hanya mengesyorkan untuk kerajaan bagi menangani kelemahan daripada dasar PPSMI ini dengan lebih berkesan khususnya yang melibatkan kefasihan guru-guru dalam bahasa Inggeris. Namun beliau tetap berpendirian bahawa tidak perlu dimansuhkan dasar PPSMI itu.
Ahli politik yang menentang
YB Khairy Jamaluddin, naib ketua Pemuda UMNO, turut menggesa agar dikembalikan bahasa kebangsaan sebagai perantara mata pelajaran Sains dan Matematik. Katanya, "(Berdasarkan maklum balas akar umbi) bahasa Inggeris jadi tembok penghadang untuk fahami sains dan matematik. Guru pun ada masalah untuk mengajar, bukan sahaja lidah tergeliat, proses pengajaran juga terencat. Saya takut yang dikejar tak dapat, yang dikendong keciciran." Tambahnya lagi, cara terbaik bagi meningkatkan penguasaan bahasa Inggeris ialah dengan memantapkan teknik pengajaran subjek itu secara menyeluruh, antara lain dengan memperkenalkan pelajaran sastera bahasa Inggeris di sekolah.
Menurut Ahli Parlimen Bukit Gantang, Datuk Seri Ir. Mohammad Nizar Jamaluddin, Parti Islam Se-Malaysia (PAS) merupakan satu-satunya parti politik di Malaysia yang benar-benar memperjuangkan pengembalian bahasa Melayu sebagai bahasa untuk medium pengajaran bagi subjek sains dan matematik, ini kerana menurut beliau, PPSMI yang diperkenalkan oleh Kabinet Malaysia sejak tahun 2002, telah melanggar sekurang-kurangnya 5 peruntukan perundangan dan Perlembagaan Malaysia iaitu, Perkara 8 (1) dan 153 Perlembagaan Persekutuan Malaysia, Akta Bahasa Kebangsaan, Akta Pendidikan 1996, Peraturan Mahkamah Tinggi 1987, Penyata Razak 1956, Laporan Rahman Talib 1960. Tambahan, kaedah pelaksanaan PPSMI oleh kerajaan Barisan Nasional dilihatnya sebagai suatu konsep prikmatik (percubaan yang dilakukan jika tidak berjaya akan diundurkan).
Penentangan awam: Gerakan Mansuhkan PPSMI
Sekitar akhir tahun 2008 dan awal tahun 2009, bangkitnya sebuah pergerakan bergelar Gerakan Mansuhkan PPSMI (GMP) yang matlamat utamanya adalah memastikan dasar PPSMI dimansuhkan secepat mungkin. Gerakan yang asalnya dikenali sebagai "Sekretariat Selamatkan Bahasa Melayu" ini dipimpin Datuk Dr Hassan Ahmad, bekas ketua pengarah Dewan Bahasa dan Pustaka. Walaupun kelihatan erat dengan Pakatan Rakyat, GMP menolak tanggapan bahawa mereka menyokong parti campuran tersebut, apatah lagi ada juga beberapa ahli politik Barisan Nasional yang menyokong perjuangan mereka, misalnya Datuk Puad Zarkashi dari UMNO.
Perjuangan GMP turut dibantu Gabungan Persatuan Penulis Nasional (Gapena) yang cuba mengambil tindakan undang-undang terhadap kerajaan kerana melaksanakan dasar PPSMI yang didakwa mereka sebagai mencabuli Perkara 152 Perlembagaan yang menetapkan bahasa Melayu sebagai bahasa rasmi. , di samping dilaporkan merancang untuk mengadakan tunjuk perasaan bergelar "Keranda 152", sempena dakwaan PPSMI tersebut pada bulan Februari. Akan tetapi pada 15 Februari 2009, tunjuk perasaan "Keranda 152" itu tidak menjadi kenyataan, akhirnya mereka membuat laporan polis berhubung pelaksanaan dasar pengajaran dan pembelajaran Sains dan Matematik dalam bahasa Inggeris (PPSMI) di Balai Polis Brickfields, Kuala Lumpur yang diiringi kira-kira 20 tokoh bahasa dan diketuai oleh Ketua 1 Gapena, Tan Sri Ismail Hussin dan berkata, laporan tersebut merupakan proses pertama Gapena menggunakan saluran itu.
Persatuan Kebangsaan Pelajar Islam Malaysia (PKPIM) turut kuat membangkang dasar PPSMI. Pada 18 Februari 2009, PKPIM mengikut jejak Gapena membuat laporan polis yang seumpamanya terhadap kerajaan di Balai Polis Gombak, Selangor.
Perundangan: Percanggahan dengan perlembagaan
Menurut Prof Dr Aziz Bari, kedudukan bahasa Melayu sebagai bahasa kebangsaan sangat jelas dalam Perkara 152 di mana segala urusan rasmi baik di peringkat persekutuan dan negeri hendaklah dijalankan dalam bahasa itu. Walaupun terdapat pengecualian kepada penggunaan bahasa Melayu oleh Yang Dipertuan Agong, PPSMI tidak boleh dihujah sebagai sesuatu yang dibenarkan tambahan pula dasar ini tidak dilaksanakan melalui parlimen tetapi dibuat oleh pihak eksekutif secara tiba-tiba yang sepatutnya perlu melalui proses rundingan dan perbincangan awam. Polisi ini sudah pun dicabar pada tahun 2002 yang oleh empat orang pelajar Melayu Perak pada tahun 2002 kerana melanggar Perkara 152. Menurut Prof Dr Aziz lagi, mahkamah belum membuat keputusan mengenai PPSMI sedangkan dalam kes Universiti Merdeka pada tahun 1981, isu Perkara 152 Perlembagan Persekutuan telah timbul dan diputuskan oleh mahkamah. Dalam kes Universiti Merdeka ini, mahkamah telah menolak petisyen penubuhan Universiti Merdeka yang akan menggunakan bahasa Cina sebagai bahasa pengantar kerana bertentangan dengan Perkara 152.
Menurut bekas pengerusi MAS, Tan Sri Dato' Dr Abdul Aziz Abdul Rahman berkata bahawa penggunaan bahasa Inggeris dalam mata pelajaran Matematik dan Sains tidak sah di sisi undang-undang kerana bertentangan dengan seksyen 17(1) Akta 550 Akta Pendidikan 1996 dan dengan sendirinya bercanggah dengan kehendak dan tujuan Artikel 152(1) dan 152(6) Perlembagaan Malaysia. Kenyataan ini disokong oleh ramai penulis muda Malaysia seperti Faisal Tehrani dan lain-lain.
Nasib PPSMI
Sepanjang separuh kedua tahun 2008, Kementerian Pelajaran telah mengadakan lima sesi persidangan meja bulat di kalangan ahli-ahli akademik, persatuan ibu bapa dan guru, kesatuan perguruan dan pertubuhan bukan kerajaan, untuk mengkaji semula dasar PPSMI dan dijangka mengambil keputusan terhadap PPSMI pada hujung tahun, berdasarkan keputusan UPSR dan faktor-faktor lain. Di sidang terakhir pada bulan Disember, usul-usul yang dikemukakan para hadirin persidangan dikumpul menjadi tujuh pilihan berkenaan nasib dasar ini, iaitu:
Pada 8 Januari 2009, Datuk Hishamuddin berkata keputusan muktamad mengenai nasib PPSMI hanya akan dicapai pada "tahun hadapan", walaupun hampir selesai mengkaji segala maklum balas yang dikumpul.
Setelah Dato' Seri Najib Tun Razak mengambil alih tampuk pentadiran negara selaku Perdana Menteri pada bulan April, timbalannya, Tan Sri Muhyiddin Yassin dilantik menjadi Menteri Pelajaran Malaysia yang baharu. Pada bulan Mei, Tan Sri Muhyiddin Yassin berkata beliau masih belum puas hati dengan yang hasil kajian yang pernah dilakukan dan dibentangkan di sesi perbincangan meja bulat, oleh itu tidak dapat mencapai kata putus mengenai nasib dasar PPSMI, sebaliknya masih membuka pintu kepada kajian dan memorandum baru oleh semua pihak mengenai isu ini.
Akhirnya pada 8 Julai 2009, Menteri Pelajaran Malaysia, Tan Sri Muhyiddin Yassin mengumumkan dasar PPSMI diberhentikan mulai tahun 2012 setelah melakukan kajian mendalam. . Dalam pada itu Tun Mahathir Mohamad memberi reaksi tidak puas hati, lalu mengadakan undian isu tersebut di blognya bagi menguji sikap terhadap dasar Pengajaran dan Pembelajaran Sains dan Matematik dalam Bahasa Inggeris (PPSMI). Hasilnya dari 100,024 undi, 86% penjawab mengundi tidak kepada soalan sama ada matapelajaran sains dan matematik harus kembali ke bahasa kebangsaan sebagai pengantar.
Bagaimanapun, pada 9 Ogos, Tan Sri Muhyiddin Yassin mengumumkan para pelajar yang memulakan pembelajaran Sains dan Matematik dalam bahasa Inggeris boleh meneruskannya hingga tamat sekolah menengah sekaligus menundakan pemansuhan sepenuhnya PPSMI ke tahun 2014. Sehubungan dengan itu, beliau memperkenalkan dasar MBMMBI (Memartabatkan Bahasa Malaysia, Memperkukuh Bahasa Inggeris) sebagai ganti PPSMI yang memberi tumpuan kepada peningkatan pembelajaran matapelajaran bahasa-bahasa, sambil mengaku bahawa kerajaan tidak akan kembali ke dasar PPSMI. Pada masa yang sama, kerajaan berdepan dengan gesaan agar sekolah berbahasa Inggeris sebagai bahasa pengantar dikembalikan dalam sistem pendidikan negara demi meningkatkan penguasaan bahasa Inggeris di kalangan anak-anak Malaysia.
Pada 7 Mei 2010, Mahkamah Tinggi Kuala Lumpur menolak permohonan yang difailkan pada 21 Januari 2006 oleh empat orang pelajar, termasuk Mohammad Syawwaal Mohammad Nizar (anak lelaki Datuk Seri Mohammad Nizar Jamaluddin), agar mengisytiharkan PPSMI sebagai batal dan tidak sah, setelah hakim memutuskan bahawa "dua surat pekeliling ikhtisas berhubung pelaksanaan PPSMI di sekolah kebangsaan dan jenis kebangsaan (Cina dan Tamil) adalah tidak bercanggah dengan Perkara 152 Perlembagaan Persekutuan."
Sekitar masa kontoversi PPSMI memuncak, wujudnya sebuah pertubuhan penyokong PPSMI, bernama Persatuan Ibu Bapa Untuk Pendidikan Malaysia (PAGE) yang memperjuangkan PPSMI supaya dijadikan pilihan untuk sekolah-sekolah yang ingin menyambung pengajaran Sains dan Matematik dalam bahasa Inggeris. Atas tujuan tersebut, mereka menghantar memorandum kepada kerajaan pada 19 Januari 2011. Tegas Pengerusi PAGE Datin Noor Azimah Abdul Rahim, "pencapaian cemerlang" pelajar dalam peperiksaan awam yang diambil oleh pelajar yang menjalani PPSMI pada tahun 2010 membuktikan keberkesanan dasar tersebut, malah penguasaan Bahasa Kebangsaan di kalangan pelajar tidak terjejas pula oleh pelaksanaan dasar tersebut. Tambahnya pula, PPSMI tidak pernah mendukung gagasan pembelajaran bahasa Inggeris menerusi Sains dan Matematik, sebaliknya bertujuan membantu pemerolehan ilmu dalam bahasa Inggeris selaku lingua franca ilmu sains dan matematik. Bagaimanapun kajian tempatan itu tidak mengambil kira dapatan kajian antarabangsa dalam "Trends in International Mathematics and Science Study (TIMSS 2007)". Kajian tersebut dibuat oleh Sekolah Pendidikan Lynch, Boston College, Chestnut Hill, Massachusetts, Amerika Syarikat. Hasil kajian menunjukkan skor purata pencapaian pelajar Malaysia dalam matematik dan sains merosot dengan ketara. Skor matematik 2007 merosot kepada 474 mata berbanding 508 mata pada 2003 dan 519 bagi 1999, iaitu penurunan sebanyak 34 mata. Skor sains pula merosot kepada 471 mata pada 2007 daripada 510 pada 2003 dan 492 bagi kohort 1999. Ini mencatatkan penurunan 40 mata antara 2007 dan 2003.
Pada April 2011, Kementerian Pendidikan mengumumkan hasrat untuk membenarkan semula pengajaran sains dan matematik dalam bahasa Inggeris untuk sekolah-sekolah terpilih.
Kabinet juga memutuskan untuk membenarkan murid kohort PPSMI untuk meneruskan pembelajaran kedua-dua mata pelajaran itu dalam bahasa Inggeris sehingga Tingkatan Lima.
Ini bermakna murid kohort PPSMI boleh memilih sama ada untuk meneruskan Sains dan Matematik dalam bahasa Inggeris, bahasa Malaysia atau dalam kedua-dua bahasa apabila mereka memasuki Tingkatan 1 bermula tahun depan.
Dalam perkembangan lain, Dalam satu wawancara televisyen di TV3 dalam program Soal Jawab yang disiarkan kepada umum pada jam 11.00 malam 9 November 2011, Tan Sri Muhyiddin Yassin telah mengakui PPSMI yang dijalankan di Malaysia, telah menemui kegagalan dan tidak mencapai hasrat dan dasar kerajaan dalam menggunakan kaedah pembelajaran Sains dan Matematik dalam bahasa Inggeris. Sebaliknya beliau dilihat lebih berpendirian dalam menegakkan dasar Memartabatkan Bahasa Melayu dan Memperkukuhkan Bahasa Inggeris (MBMMBI). Walau bagaimanapun dalam wawancara tersebut, Tan Sri Muhyiddin Yassin tidak menjelaskan secara terperinci tentang kesan dan nasib pelajar lepasan persekolahan yang akan melanjutkan pelajaran ke institut pengajian tinggi khususnya di Malaysia, yang kini rata-rata IPT (baik IPTA dan IPTS) menggunakan bahasa Inggeris sebagai medium perantara pengajaran dan mengenepikan bahasa Melayu. Di Malaysia, Universiti Kebangsaan Malaysia dilihat hanya merupakan satu-satunya IPT di Malaysia yang telus dalam menggunakan bahasa Melayu sebagai bahasa perantara dan pembelajaran dalam kebanyakan kursus pengajian yang ditawarkan dalam pelbagai bidang.
Persepsi pelajar
Berdasarkan rekod Kementerian Pelajaran Malaysia, berkenaan dengan peratusan pelajar yang memilih untuk meneruskan pembelajaran bagi subjek sains dan matematik dalam bahasa Melayu, sebanyak 89 peratus pelajar Tingkatan Satu yang akan memulakan persekolahan 3 Januari 2011 memilih menggunakan bahasa Melayu sepenuhnya dan dwibahasa bagi mempelajari mata pelajaran Sains dan Matematik. Manakala hanya 11 peratus pelajar memilih belajar Sains dan Matematik dalam bahasa Inggeris sepenuhnya.
Berdasarkan peratusan tersebut, Timbalan Perdana Menteri Malaysia, Tan Sri Muhyiddin Yassin, berkata ini menunjukkan keputusan kerajaan untuk melaksanakan dasar Memartabatkan Bahasa Malaysia dan Memperkukuhkan Bahasa Inggeris (MBMMBI) bagi menggantikan Pengajaran dan Pembelajaran Sains dan Matematik dalam Bahasa Inggeris (PPSMI) adalah tepat.
Beliau turut mendakwa, bahawa anggaran tersebut telah lama diramalkan, kerana itu kerajaan menetapkan untuk meminda PPSMI kepada MBMMBI.
Tan Sri Muhyiddin Yassin yang juga Menteri Pelajaran Malaysia menyifatkan dasar yang diputuskan itu sesuai dengan tahap keupayaan pelajar yang akan mengikuti proses Pembelajaran dan Pengajaran (P&P) bagi Sains dan Matematik.
Jawatankuasa Khas MBMMBI merumuskan 164,324 pelajar bersetuju menggunakan bahasa Melayu sepenuhnya untuk mempelajari Sains dan 161,123 dalam Matematik, berbanding 56,025 orang pelajar berhasrat menggunakan bahasa Inggeris untuk belajar Sains dan Matematik pula seramai 56,248 pelajar.
Selebihnya seramai 258,622 orang pelajar berhasrat untuk mempelajari Sains dan 261,600 orang lagi ingin pelajari Matematik dalam dwibahasa.
Tambahan itu, Tan Sri Muhyiddin Yassin akan menubuhkan Majlis Bahasa Inggeris pada tahun 2012 bagi menentukan penanda aras dan tahap pencapaian BI pelajar dalam sistem persekolahan negara.
Katanya, majlis tersebut bakal berkelayakan sebagai tempat rujukan dan menentukan tanda aras bahasa itu akan menggunakan pakar dalam dan luar negara serta mengadakan kerjasama dengan Universiti Cambridge.
Tan Sri Muhyiddin Yassin juga menetapkan mulai tahun depan beberapa sekolah dipilih menyertai projek rintis apabila ibu bapa boleh mengikuti perkembangan pelajaran anak mereka menerusi konsep maya.
Kirchenthumbach
Kirchenthumbach merupakan sebuah daerah terletak di munisipaliti Neustadt an der Waldnaab, Bavaria, Jerman.
Tokong Poh San Teng
Kuil Poh San Teng ialah sebuah tokong Cina yang terletak di kaki Bukit China, bersebelahan dengan Tugu Pahlawan Melaka dan perigi Raja di Bandar Raya Melaka, negeri Melaka, Malaysia. Kuil ini dikhaskan untuk Tua Pek Kong.
Sejarah
Kuil ini diasaskan pada tahun 1795 semasa era Melaka Belanda oleh Kapitan Cina yang bernama Chua Su Cheong (Tsai Shih-chang).
ciri-ciri
Memandangkan ia adalah kuil tanah perkuburan, nama-nama dewa, " Fu De Zheng Shen " atau " Tua Pek Kong " ditulis dengan kuil itu terutamanya didedikasikan untuk Tua Pek Kong. Sebuah prasasti pada prasasti di perkarangan kuil memperingati penubuhan kuil, di mana ia berbunyi:
Stonglandseidet
Stonglandseidet merupakan sebuah kampung yang terletak di dalam negara Norway.
Avressieux
Avressieux ialah sebuah komun di jabatan Savoie di bahagian Rhône-Alpes, tenggara Perancis.
Kohlberg, Bavaria
Kohlberg merupakan sebuah daerah terletak di munisipaliti Neustadt an der Waldnaab, Bavaria, Jerman.
Nučice (Daerah Prague-Timur)
Nučice merupakan sebuah kampung dan kawasan perbandaran yang terletak di wilayah Prague-Timur, wilayah Bohemia Tengah, Republik Czech.
Viñuelas
Viñuelas merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Skala
thumb|Peta Borneo dengan skala 1:10,000,000 Skala pada peta ialah nisbah antara jarak pada peta dengan jarak sebenar di atas permukaan Bumi. Walaupun ini benar untuk peta skala besar tepat, ia tidak benar untuk unjuran peta permukaan lengkung Bumi.
Stijn Schaars
Stefanus Johannes "Stijn" Schaars (lahir 11 Januari 1984) merupakan pemain bola sepak Belanda yang kini bermain untuk PSV dan pasukan kebangsaan Belanda. Beliau bermain di posisi pemain tengah.
Kemunculan pertamanya untuk pasukan kebangsaan adalah pada 16 Ogos 2006, apabila dia bermula dengan kemenangan 4-0 terhadap Republik Ireland.
Shawn Baharin
YM Tengku Shamsul Baharin bin Almarhum Tengku Sulaiman (lahir 2 Oktober 1973) atau lebih terkenal dengan nama pentas Shawn Baharin merupakan seorang penyanyi dan penghibur lelaki di Malaysia. Selain itu, beliau juga turut mendapat gelaran Ricky Martin Malaysia kerana irama muzik yang dipertaruhkan oleh Shawn dalam industri seni suara pada ketika itu telah difenomenakan oleh penyanyi kelahiran Puerto Rico iaitu Ricky Martin.Kini beliau menetap di negara Brazil
Kehidupan peribadi
Shawn adalah merupakan abang kepada penyanyi Anis Suraya dan Tengku Shaharum.
Sempati Air
Sempati Air adalah syarikat penerbangan yang berpusat di Indonesia. Ia adalah milik Suharto, bekas presiden Indonesia dan syarikat mengumumkan bankrap.
Pesawat
Sempati Air sekarang tidak mempunyai pesawat. Sebelum bankrap, penerbangan ini menggunakan 1 Boeing 737-200 dan 4 A300B4.
Ronta, Lembo, Morowali
Ronta merupakan sebuah desa yang terletak di kecamatan Lembo, Morowali, Sulawesi Tengah, Indonesia.
Ikan Muka Manusia
Ikan Muka Manusia ialah ikan siprinid yang dikatakan memiliki tanda pada kepalanya yang kelihatan seolah-olah ciri muka manusia. Ditemui pada tahun 2003, Ikan Muka Manusia dilaporkan oleh agensi berita Reuters sebagai kacukan antara dua kelainan ikan kap Cyprinus carpio, khususnya kap am dan kap kulit, tetapi agensi-agensi berita yang lain mendakwa bahawa ikan ini ialah hibrid yang benar antara ikan kap am dan ikan ayu (Plecoglossus altivelis).
Ikan Muka Manusia hidup di sebuah kolam di Chongju yang terletak berhampiran Seoul di Korea.
Storbukta
Storbukta merupakan sebuah kampung yang terletak di dalam negara Norway.
Ay Naz
Ay Naz merupakan sebuah kawasan yang terletak di Iran.
Tingkeao, Lembo, Morowali
Tingkeao merupakan sebuah desa yang terletak di kecamatan Lembo, Morowali, Sulawesi Tengah, Indonesia.
Daerah Azra
Azra merupakan sebuah wilayah di Wilayah Logar, Afghanistan.
Gentoo Linux
Gentoo Linux (sebutan: ) adalah sebuah sistem pengendalian bebas edaran Linux yang berasaskan sistem pengurusan pakej Portage. Projek pembangunan serta produknya dinamakan sempena penguin Gentoo. Pakej-pakej penggunaan pada kebiasaanya dibina daripada kod sumber, membolehkan ia diubahsuai oleh pengguna.
Sejarah
Gentoo pada mulanya dicipta oleh Daniel Robbins sebagai edaran Linux Enoch. Matlamatnya ialah untuk mencipta sebuah edaran yang dibina darilpada kod sumber, serasi dengan perkakasan, hanya menyertakan atur cara yang diperlukan, dan mengurangkan beban kerja penyenggara melalui penskripan. At least one version of Enoch was distributed: version 0.75, in December 1999.
Isu-isu pengkompilan telah mendedahkan masalah-masalah pada Koleksi Pengkompil GNU (gcc), dulunya dibina daripada kod sumber. Daniel Robbins dan para penyumbang lain telah berujikaji dengan salah satu cabang gcc yang dikenali sebagai egcs dibangunkan oleh cygnus yang mana menghasilkan binari-binari sekurang-kurangnya 10% speedup hakiki berbanding pgcc. Lantaran ini, Enoch memperoleh nama disebabkan oleh kelajuannya, lantas membawa kepada namanya ditukar kepada Gentoo Linux (spesies Gentoo merupakan species penguin berenang terpantas). Pengubahsuaian tersebut seterusnya telah dijadikan sebahagian daripada gcc rasmi (versi 2.95), dan edaran Linux yang lain turut mengalami peningkatan kelajuan.
Selepas mengalami masalah dengan pepijat pada sistemnya, Robbins memberhentikan penbangunan Gentoo Linux dan beralih kepada FreeBSD selama beberapa bulan, kemudiannya dipetik berkata "Saya bercadang untuk menambah beberapa ciri FreeBSD untuk menjadikan sistem swabina kami (sekarang digelar Portage) sebuah sistem port generasi seterusnya yang sebenar." Gentoo Linux 1.0 telah dikeluarkan pada 31 Mac 2002.
Robbins pernah berkeinginan untuk menjadikan Gentoo Linux sebuah projek perdagangan yang berjaya, tetapi mendapati sebuah model perniagaan yang wajar adalah sukar untuk dicapai. Pada 2004, beliau telah menubuhkan Yayasan Gentoo yang tanpa-untung, memindahkan kesemua hak cipta serta cap dagang kepadanya, dan turun kepada jawatan Ketua Arkitek projek tersebut.
Lembaga Pemegang Amanah sekarang adalah terdiri daripada lima orang ahli yang telah diumumkan (melalui sebuah pengundian) pada 2 MAc 2008. There is also a subsidiary seven-member Gentoo Council whose members decide on technical issues and policies. The current Council members were elected over the period of August 17, 2007 to September 17, 2007 by 117 active Gentoo developers.
Dengar cakap
Dengar cakap adalah suatu testimoni atau kenyataan luar mahkamah yang dikeluarkan bagi membuktikan apa sahaja kebenaran yang ditegaskan. Secara umumnya, keterangan dengar cakap sama ada secara bertulis atau lisan adalah tidak boleh diterima ("peraturan keterangan dengar cakap") dan digunakan sebagai keterangan dalam suatu perbicaraan melainkan terdapat pengecualian yang dinyatakan dalam peraturan itu.
Gentoo Linux
Sejarah
Sehingga baru-baru ini, Yayasan Gentoo adalah sebuah yayasan tanpa-untung 501c6, didaftarkan di Wilayah New Mexico. Pada penghujung 2007, piagam Yayasan telah dibatalkan. Bermula pada 19 Mei 2008, Wilayah New Mexico telah mengisytiharkan yang Yayasan Gentoo Inc telah kembali kepada kedudukan baik dan bebas melakukan perniagaan.
Sekolah Jenis Kebangsaan (C) Kg Baru Ampang
Sekolah Jenis Kebangsaan (C) Kg Baru Ampang atau nama ringkasnya SJK (C) Kg Baru Ampang, merupakan sebuah Sekolah Jenis Kebangsaan yang terletak di Kg. Baru Ampang.
Pada 2009, Sekolah Jenis Kebangsaan (C) Kg Baru Ampang memiliki 1269 pelajar lelaki dan 1141 pelajar perempuan, menjadikan jumlah keseluruhan murid seramai 2410 orang. Ia mempunyai seramai 95 orang guru.2009
Dengar cakap
Sebagai contoh, bagi membuktikan bahawa Tom berada di pekan, seorang saksi memberi keterangan bahawa "Susan memberitahu saya bahawa Tom berada di pekan". Disebabkan keterangan saksi bergantung pada kenyataan luar mahkamah yang dibuat oleh Susan, dan Susan pula tiada semasa pemeriksaan balas, maka keterangan tersebut merupakan dengar cakap. Kewajaran untuk bantahan terhadap dengar cakap adalah disebabkan orang yang membuat kenyataan tersebut tidak berada di mahkamah, lalu pemeriksaan balas tidak boleh dilakukan. Walau bagaimanapun, ambil perhatian bahawa jika perkara yang dihadapi bukanlah kebenaran tentang penegasan yang Tom berada di pekan, tetapi adalah hakikat bahawa Susan mengatakan kata-kata yang khusus, ia mungkin boleh diterima. Misalnya, keterangan itu mungkin boleh diterima untuk bertanyakan kepada saksi apa yang Susan beritahu mereka mengenai Tom dalam suatu kes fitnah terhadap Susan. Sekarang, saksi ditanyakan mengenai kenyataan pihak lawan yang merupakan perbuatan lisan.
Avrieux
Avrieux ialah sebuah komun di jabatan Savoie di bahagian Rhône-Alpes, tenggara Perancis.
Tinompo, Lembo, Morowali
Tinompo merupakan sebuah desa yang terletak di kecamatan Lembo, Morowali, Sulawesi Tengah, Indonesia.
Ceaux-en-Loudun
ialah sebuah komun di jabatan Vienne di wilayah Poitou-Charentes barat Perancis.
Bering
Dalam pemanduan arah, bering ialah arah sesuatu tempat atau objek dari titik rujukan (biasanya kedudukan sendiri) dan diukur dalam unit darjah (°).
Sakura Mankai
Sakura Mankai (さくら満開) ialah single kedua dari kumpulan Hello! Project, Morning Musume Sakura Gumi. CD single ini dipasarkan pada 25 Februari 2004 dibawah label zetima dengan nombor katalog EPCE-5267. Single V DVD (EPCE-5112) pula dipasarkan pada 25 Mac 2004.
Veleň
Veleň merupakan sebuah kampung dan kawasan perbandaran yang terletak di wilayah Prague-Timur, wilayah Bohemia Tengah, Republik Czech.
Peyrusse-Massas
Peyrusse-Massas ialah komun di jabatan Gers di barat-daya Perancis.
Sungai Simpang, Sungai Raya, Aceh Timur
Sungai Simpang merupakan sebuah gampong yang terletak di kecamatan Sungai Raya, Kabupaten Aceh Timur, provinsi Aceh, Indonesia.
Kampung Gelugor
Kampung Gelugor boleh merujuk pada beberapa perkara, antaranya adalah:-
Leuchtenberg
Leuchtenberg merupakan sebuah daerah terletak di munisipaliti Neustadt an der Waldnaab, Bavaria, Jerman.
Sukadaya, Sukawangi
Sukadaya merupakan sebuah desa yang terletak dalam (daerah) kecamatan Sukawangi, Kabupaten Bekasi, Provinsi Jawa Barat, Indonesia.
Burung Kelicap Bunga Kantan
Burung Kelicap Bunga Kantan adalah salah satu daripada haiwan yang boleh didapati di Malaysia. Nama sainsnya ialah Stachyris leucotis.
Sukadaya, Sukawangi
Poskod
Poskod yang digunakan di Sukadaya adalah 17620. Terdapat buah desa di dalam daerah kecamatan Sukawangi.
Burung Kelicap Bunga Kantan
Pembiakan
Burung Kelicap Bunga Kantan membiak dengan bertelur. Telur Burung Kelicap Bunga Kantan bercangkerang keras.
Daerah Baraki Barak
Baraki Barak merupakan sebuah wilayah di Wilayah Logar, Afghanistan.
Chah-e Konari
Chah-e Konari merupakan sebuah kawasan yang terletak di Iran.
Mazraeh-ye Shekaft Zun
Mazraeh-ye Shekaft Zun merupakan sebuah kawasan yang terletak di Iran.
Daerah Charkh
Charkh merupakan sebuah wilayah di Wilayah Logar, Afghanistan.
Uluanso, Lembo, Morowali
Uluanso merupakan sebuah desa yang terletak di kecamatan Lembo, Morowali, Sulawesi Tengah, Indonesia.
Luhe-Wildenau
Luhe-Wildenau merupakan sebuah daerah terletak di munisipaliti Neustadt an der Waldnaab, Bavaria, Jerman.
Jay Chou
Jay Chou  (lahir 18 Januari 1979) ialah seorang pemusik, penyanyi, penerbit, pelakon dan pengarah asal Taiwan. Pada tahun 1998, beliau mula menaikkan namanya dengan mempersembahkan kemahiran bermain piano dan penggubahan lagu dalam pertandingan bakat. Dalam masa dua tahun seterusnya, beliau diambil untuk menulis lagu untuk penyanyi-penyanyi Cina terkemuka. Anak seni yang pernah berlatih muzik klasikal ini menggabungkan gaya-gaya musik Cina dan Barat untuk menghasilkan lagu-lagu yang menggabungkan genre-genre R&B, rock, dan pop, meliputi hal ehwal seperti masalah rumahtangga, peperangan, dan pembandaran.
Pada tahun 2000, Chou mengeluarkan album sulungnya berjudul Jay di bawah naungan syarikat rakaman Alfa Music. Semenjak itu, beliau telah menghasilkan satu album setahun, setiap satunya berjaya menjual beberapa juta salinan. Karyanya disambut hangat di seluruh benua Asia, khususnya di negara-negara China, Jepun, Hong Kong, Malaysia, Indonesia, Singapura, Vietnam, Taiwan, dan di komuniti Cina seberang laut, serta meraih lebih 20 anugerah setiap tahun. Beliau telah menjual sebanyak 25 juta album di seluruh dunia. Pada tahun 2007, nama beliau memasuki senarai 50 tokoh paling berpengaruh di China oleh Chatham House di UK. Beliau membintangi filem Initial D (2005) yang mana beliau menggondol anugerah Pelakon Lelaki Baru Terbaik di Pesta Filem dan Anugerah Kuda Emas, dan juga dicalonkan untuk anugerah Pelakon Pembantu Terbaik di Anugerah Filem Hong Kong atas lakonannya di filem Curse of the Golden Flower (2006). Kerjayanya kini ditambah dengan tugas mengarah filem dan mengendali syarikat rakaman sendiri, iaitu JVR Music.
Storeng
Storeng merupakan sebuah kampung yang terletak di dalam negara Norway.
Ayn, Savoie
Ayn ialah sebuah komun di jabatan Savoie di bahagian Rhône-Alpes, tenggara Perancis.
Peranti keluaran
thumb|250px|Sebuah monitor komputer berjenama [[Belinea.]] Peranti keluaran atau peranti output ialah mana-mana kelengkapan perkakasan komputer yang digunakan untuk menyampaikan hasil pemprosesan data yang dilakukan oleh sistem pemprosesan maklumat (seperti komputer) kepada dunia luar, manakala input/output (I/O) merujuk kepada komunikasi tersebut. Sebaliknya, output ialah syarat atau data yang dihantar oleh sistem ke luar, berbeza dengan input yang merupakan isyarat atau data yang dihantar kepada sistem.
Peranti output yang paling biasa digunakan ialah monitor, pencetak dan pembesar suara.
Tentera Udara Rusia
Sergei Surovikin
Tentera Udara Rusia (Военно-воздушные cилы России, secara harfiah "Military Air Forces of Russia") adalah cabang dalam Angkatan Aeroangkasa Rusia dan Angkatan Angkasa Rusia, yang ditubuhkan pada 1 Ogos 2015 dengan penggabungan Tentera Udara Rusia dan Pasukan Pertahanan Aeroangkasa Rusia. Tentera Udara moden Rusia pada asalnya ditubuhkan pada 7 Mei 1992 selepas Boris Yeltsin membentuk Kementerian Pertahanan; namun, tentera udara Persekutuan Rusia ini mewarisi keturunan dan tradisi dari Perkhidmatan Udara Imperial Rusia (1912–1917) dan Tentera Udara Soviet (1918–1991).
Keluru
Poskod
Poskod yang digunakan di Keluru adalah 37173. Terdapat 20 buah desa di dalam daerah kecamatan Keliling Danau.
Tentera Udara Rusia
Kepimpinan
Pejabat tertinggi tentera terdahulu, penggabungan pra-2015.
Dokaben
Dokaben (ドカベン) ialah manga besbol oleh Shinji Mizushima, diterbitkan secara bersiri oleh majalah Weekly Shōnen Champion. Dokaben mempunyai 5 siri nama berbeza. Siri pertama adalah Dokaben, telah dikumpul sebanyak 48 jilid; siri kedua, Dai Kōshien (大甲子園), telah dikumpul sebanyak 26 jilid; siri ketiga, Dokaben Professional Baseball (ドカベン プロ野球編), telah dikumpul sebanyak 52 jilid; siri keempat, Dokaben Superstars (ドカベン スーパースターズ編), telah dikumpul sebanyak 45 jilid; dan siri kelima, Dokaben Dream Tournament (ドカベン ドリームトーナメント編), sedang berjalan dan telah terkumpul sebanyak jilid.
Tentera Udara Rusia
Kepimpinan
Sejak penggabungan antara Tentera Udara Rusia dan Pasukan Pertahanan Aeroangkasa Rusia pada 1 Ogos 2015, panglima Tentera Udara Rusia sebagai sebahagian dari Angkatan Aeroangkasa Rusia yang baru digelar Timbalan Panglima Tertinggi Angkatan Aeroangkasa Rusia dan Panglima Tentera Udara Rusia. Leftenan Jeneral Andrey Yudin menjadi penyandang pertama jawatan itu.
Kampung Cabang
Terengganu merupakan sebuah negeri yang mempunyai sultan dan salah sebuah negeri yang membentuk negara Malaysia. Ia juga dikenali dengan gelaran Terengganu Darul Iman. Terdapat banyak pulau peranginan yang terletak berhampiran pantai Terengganu, seperti Pulau Kapas, Pulau Redang, Pulau Perhentian Besar, Pulau Perhentian Kecil dan Pulau Tenggol. . Terengganu terkenal dengan hidangan nasi dagang, dan keropok lekor.
Poskod
Poskod yang digunakan di Kampung Cabang, Kerteh, Terengganu adalah 24300.
Nupaky
Nupaky merupakan sebuah kampung dan kawasan perbandaran yang terletak di wilayah Prague-Timur, wilayah Bohemia Tengah, Republik Czech.
Sekolah Jenis Kebangsaan (C) On Pong
Sekolah Jenis Kebangsaan (C) On Pong atau nama ringkasnya SJK (C) On Pong, merupakan sebuah Sekolah Jenis Kebangsaan yang terletak di Lot 6, Jalan Besar.
Pada 2009, Sekolah Jenis Kebangsaan (C) On Pong memiliki 1320 pelajar lelaki dan 1252 pelajar perempuan, menjadikan jumlah keseluruhan murid seramai 2572 orang. Ia mempunyai seramai 106 orang guru.2009
Kemarau
thumb|Keadaan kawasan di luar [[Benambra, Victoria, Australia akibat kemarau]] Kemarau ialah satu tempoh cuaca kering yang berpanjangan dengan terdapat sedikit hujan atau tiada hujan langsung. Ia boleh memberi kesan besar terhadap ekosistem dan pertanian kawasan yang terbabit.
Celle-Lévescault
ialah sebuah komun di jabatan Vienne di wilayah Poitou-Charentes barat Perancis.
Peyrusse-Vieille
Peyrusse-Vieille ialah komun di jabatan Gers di barat-daya Perancis.
Burung Rimba Bertam
Burung Rimba Bertam adalah salah satu daripada haiwan yang boleh didapati di Malaysia. Nama sainsnya ialah Stachyris nigricollis.
Yebes
Yebes merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Burung Rimba Bertam
Ciri-ciri
Burung Rimba Bertam ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Tebus Kaban adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rimba Bertam tidak bergigi.
Pembiakan
Burung Rimba Bertam membiak dengan bertelur. Telur Burung Rimba Bertam bercangkerang keras.
Wang Keping Kelantan
Keping adalah mata wang yang digunakan di Kelantan sehingga tahun 1909 sebelum digantikan dengan dolar Selat. Mata wang ini dibahagikan kepada 10 pitis. Syiling-syiling keping ditempa daripada timah dan mempunyai denominasi 1 pitis (berlubang), 1 keping, dan 10 keping..
Satu syiling piti dibuat daripada timah, berbentuk bulat, bermata licin dan berlubang. Syiling itu berdiameter 18 mm dengan lagenda Arab.
Daerah Kharwar
Kharwar merupakan sebuah wilayah di Wilayah Logar, Afghanistan.
Kampung Permatang Gunong
Kampung Permatang Gunong merupakan sebuah kampung yang terletak di Alor Setar, dalam negeri Kedah, iaitu sebuah negeri di Malaysia.
Poskod
Poskod yang digunakan di Kampung Permatang Gunong, Alor Setar, Kedah ialah 06250.
Daerah Khoshi
Khoshi merupakan sebuah wilayah di Wilayah Logar, Afghanistan.
Ceumpedak, Baktiya, Aceh Utara
Ceumpedak merupakan sebuah gampong yang terletak di kecamatan Baktiya, Kabupaten Aceh Utara, provinsi Aceh, Indonesia.